Diari Oficial de la Generalitat Valenciana


Sumari del DOGV 4984, del 13-04-2005 (2005/3718)

RESOLUCIÓ de 15 de març de 2005, del director general d'Investigació i Transferència Tecnològica, per la qual es renoven les ajudes a grups d'investigació, concedides per raó de les convocatòries corresponents als exercicis 2003 i 2004.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3718


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 15 de març de 2005, del director general d'Investigació i Transferència Tecnològica, per la qual es renoven les ajudes a grups d'investigació, concedides per raó de les convocatòries corresponents als exercicis 2003 i 2004. [2005/X3718]
  
Per mitjà de la Resolució del sotssecretari de l'Oficina de Ciència i Tecnologia de la Presidència de la Generalitat Valenciana, de 18 de desembre de 2002, es van convocar ajudes per a grups d'I+D+I, per a l'exercici 2003 (DOGV núm. 4.407, de 27.12.2002).
  
La Resolució de 2 de desembre de 2003, del director de l'Agència Valenciana de Ciència i Tecnologia, va concedir les ajudes a grups d'I+D+I per a l'exercici 2003 (DOGV núm. 4.652, de 17.12.2003).
  
Per mitjà de Resolució de 27 de juliol de 2004, del director general d'Universitats i Investigació, es van prorrogar les ajudes per a grups d'I+D+I, adjudicades en convocatòries anteriors.
  
Per Orde de 5 de març de 2004, del conseller de Cultura, Educació i Esport (DOGV núm. 4.718, de 24.03.2004) es van convocar, entre d'altres, ajudes per a projectes d'investigació científica i desenvolupament tecnològic per a l'exercici 2004.
  
La Resolució de 4 d'agost de 2004, del director general d'Universitats i Investigació, va adjudicar les ajudes per a grups d'I+D+I, per a l'exercici 2004 (DOGV núm. 4.829, de 27.08.2004).
  
L'apartat 11 de l'annex IV de l'Orde de 3 de desembre de 2004, del conseller d'Empresa, Universitat i Ciència, per la qual es convoquen diferents tipus d'ajudes per al foment de la investigació científica i el desenvolupament tecnològic a la Comunitat Valenciana, establix:
  
?La renovació de les ajudes, si és el cas, i la determinació de l'import de l'ajuda per a la segona o tercera anualitat es determina segons les disponibilitats pressupostàries i els resultats del seguiment científic, per resolució del director general d'Investigació i Transferència Tecnològica.
  
Per a la renovació de les ajudes concedides per raó de la convocatòria corresponent a l'exercici 2003 i 2004, l'investigador principal ha de presentar, en el termini establit en les normes generals de procediment de l'annex I, la sol·licitud de renovació segons l'imprés normalitzat i Informe anual de progrés i seguiment?.
  
El dia 10 de març de 2005 va eixir publicada al Diari Oficial de la Generalitat Valenciana, l'Orde de 16 de febrer de 2005, de la Conselleria d'Empresa, Universitat i Ciència, per la qual es publiquen les línies pressupostàries i es determinen els crèdits que han de finançar les ajudes i beques per al foment de la investigació científica i el desenvolupament tecnològic, a la Comunitat Valenciana.
  
Per tot això, una vegada comprovades les sol·licituds de renovació presentades i per raó de les competències assignades pel Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència, i la disposició final primera de l'Orde de 3 de desembre de 2004, del conseller d'Empresa, Universitat i Ciència, per la qual es van convocar diferents tipus d'ajudes per al foment de la investigació científica i el desenvolupament tecnològic a la Comunitat Valenciana, resolc:
  
Primer
  
Procedir a la renovació de les ajudes per a grups d'investigació concedides per raó de les convocatòries corresponents als exercicis 2003 i 2004, adjudicades per Resolució de 2 de desembre de 2003, del director de l'Agència Valenciana de Ciència i Tecnologia i per Resolució de 4 d'agost de 2004, del director general d'Universitats i Investigació, respectivament, a les entitats beneficiàries que s'indiquen en l'annex de la present resolució, i en les quanties que s'hi indiquen, a càrrec dels crèdits de la línia de subvenció T4015, de l'aplicació pressupostària 76.16.17.266.86 del pressupost de la Generalitat per a 2005.
  
Les sol·licituds que no figuren en l'annex, que preveu l'apartat anterior, es consideren denegades. La motivació de la denegació queda acreditada en l'expedient.
  
Segon
  
Notificar a les entitats beneficiàries la resolució de les ajudes, amb indicació dels termes i de les condicions de la dita concessió.
  
Les entitats beneficiàries tenen l'obligació de complir amb les obligacions i amb les normes de justificació previstes en els annexos I i IV de l'Orde de 3 de desembre de 2004, del conseller d'Empresa, Universitat i Ciència, per la qual es van convocar diferents tipus d'ajudes per al foment de la investigació científica i el desenvolupament tecnològic a la Comunitat Valenciana.
  
El termini màxim per a la presentació dels documents justificatius de les ajudes, que s'assenyala en l'apartat 10 de l'annex I de l'Orde de 3 de desembre de 2004, abans citada, és el 31 de gener de 2006, pel que fa a les entitats que han utilitzat el pagament anticipat i el 10 de desembre de 2005 per a la resta, d'acord amb les condicions establides en l'apartat 10 de l'annex IV de la mencionada Orde de 3 de desembre de 2004.
  
Tercer
  
Publicar la present resolució en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar amb caràcter potestatiu recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant l'òrgan que va dictar l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.